Nr. L 171/34 De Europæiske Fællesskabers Tidende 28. 6. 78 KOMMISSIONENS FORORDNING (EØF) Nr. 1428/78 af 27. juni 1978 om ændring af forordning (EØF) nr. 837/68 om gennemførelsesbestemmelser vedrørende importafgifter for sukker KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3330/74 af 19. december 1974 om den fælles markeds- ordning for sukker(!), senest ændret ved forordning (EØF) nr. 1396/78 (?), særlig artikel 15, stk. 6, og ud fra følgende betragtninger : I artikel 1, stk. 2, og artikel 7, stk. 4 og 5, i Kommissio- nens forordning (EØF) nr. 837/68 af 28. juni 1968 om gennemførelsesbestemmelser vedrørende importafgif- ter for sukker ?), ændret ved forordning (EØF) nr. 1491/70 (?), fastsættes den margen, inden for hvilken ændringer i beregningselementerne for importafgiften for henholdsvis hvidt sukker, råsukker og sirupper ikke medfører nogen ændring i importafgiften ; de erfaringer, der er gjort i forbindelse med anvendel- sen af disse bestemmelser, viser, at grænserne for varia- tioner i importafgifterne for hvidt sukker, råsukker og sirup er for snævre og medfører hyppigere ændringer end nøvendigt ; færre ændringer vil ikke føre til en dårligere forvaltning af det fælles marked for sukker ; for at opnå en administrativ forenkling bør oven- nævnte grænser derfor udvides ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Sukker — UDSTEDT FØLGENDE FORORDNING : Artikel 1 I forordning (EØF) nr. 837/68 foretages følgende æn- dringer : 1. I artikel 1, stk. 2, ændres »0,10« til +0,20«. 2. I artikel 7, stk. 4 og S, ændres »0,40« til »0,60«. Artikel 2 Denne forordning træder i kraft den 1. juli 1978. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. juni 1978. (!) EFT nr. L 359 af 31. 12. 1974, s. 1. (?) EFT nr. L 170 af 27. 6. 1978, s. 1. (?) EFT nr. L 151 af 30. 6. 1968, s. 42. (t) EFT nr. L 165 af 28. 7. 1970, s. 8. På Kommissionens vegne Finn GUNDELACH Næstformand